# data[].attributes.body
U sklopu Erasmus+ akreditacije (br. projekta: 2025-1-HR01-KA121-VET-000327991,) nastavnik kemije Zlatan Spahić sudjelovao je na radionici ChatGPT and Basic AI Tools u Firenci, Italija od 14.7. do 19.7. 2025.

Tečaj mi je omogućio stjecanje osnovnog teorijskog pregleda o umjetnoj inteligenciji u obrazovanju te me osposobio za korištenje umjetne inteligencije u svrhu smanjenja radnog opterećenja. Stekao sam uvid u prednosti i izazove primjene umjetne inteligencije u obrazovnom procesu te sam naučio kako osmisliti, provesti i vrednovati nastavu i aktivnosti integrirane s umjetnom inteligencijom. Posebnu pažnju posvetio sam korištenju AI alata u interdisciplinarnim pristupima i metodici usmjerenoj na učenike, kao i načinima angažiranja učenika uz pomoć umjetne inteligencije s ciljem očuvanja njihove dobrobiti i mentalnog zdravlja.

Radionica je obuhvatila mnoge AI platforme, od dobro poznatih velikih jezičnih modela kao što je ChatGPT pa do manje poznatih alata za izradu sažetaka, prezentaciju, video i audio sadržaja.

Koristili smo jezične modele kako bi prilagodili istu tematiku učenicima različitog predznanja. Upoznali smo platformu Gama uz pomoć koje se jednostavno mogu pripremiti izvrsne prezentacije. Platforma NotebookLM nudi mogućnost sažimanja različitog sadržaja i izvođenje istog kao audio zapisa u obliku razgovora.

Ovom radionicom uspješno se poticala komunikacija i suradnja, te razmjena iskustva između kolega različitih EU zemalja.

Iskustvo sudjelovanja na tečaju potvrdilo mi je da umjetna inteligencija značajno olakšava i unapređuje obrazovni proces. AI alati doprinose smanjenju administrativnog opterećenja, nude inovativne mogućnosti za osmišljavanje nastave te omogućuju učinkovitije praćenje i vrednovanje učeničkog napretka. Ipak, postalo mi je jasno da tehnologija ne može u potpunosti zamijeniti ljudsku dimenziju obrazovanja. Potrebna je stalna pažnja i pedagoška prisutnost nastavnika kako bi se osiguralo da umjetna inteligencija doista podržava razvoj učenika, a ne narušava ga. Ravnoteža između prednosti umjetne inteligencije i nužnosti ljudske skrbi ostaje ključna za kvalitetno i održivo obrazovanje.

# data[].attributes.body
U sklopu Erasmus+ akreditacije (br. projekta 2025-1-HR01-KA121-VET-000327991 i 2025-1-HR01-KA121-SCH-000327560) nastavnice i Erasmus+ koordinatorice Ana Kadović i Ida Cvetković sudjelovale su na međunarodnom stručnom tečaju LIFE2026 Shadowing Experience, koji se održao od 24. do 30. siječnja 2026. godine u Rovaniemiju, u finskoj Laponiji.

Program je okupio oko stotinu sudionika iz cijeloga svijeta – iz Europe, SAD-a i Kanade, ali i iz Indije, Južnoafričke Republike, Australije i Singapura – što je mobilnosti dalo snažnu međunarodnu dimenziju i otvorilo prostor za razmjenu iskustava različitih obrazovnih sustava.

Tijekom tjedna posjetile smo više osnovnih i srednjih škola. Promatrale smo nastavu, razgovarale s nastavnicima različitih predmeta, upravom i stručnim službama te sudjelovale u radionicama i stručnim raspravama. Posebno nas je zanimalo kako se u praksi ostvaruje suradnja među nastavnicima, koliko su učenici uključeni u donošenje odluka te na koji se način potiče njihova samostalnost i odgovornost. Kako bismo obuhvatile što veći dio programa, u pojedinim dijelovima mobilnosti razdvajale smo se i sudjelovale u različitim aktivnostima, a zatim međusobno dijelile dojmove i zapažanja. Time smo stekle cjelovitiji uvid u različite pristupe poučavanju i organizaciji rada.

Program je uključivao i niz stručnih predavanja, među kojima:

„Introduction to Finnish pre-, primary & secondary education” – uvod u strukturu finskog obrazovnog sustava,

„Local Implementations of the National Curriculum – case Rovaniemi” – prikaz primjene nacionalnog kurikuluma na lokalnoj razini,

predavanja i radionice o dobrobiti učenika, ulozi škole u zajednici i aktivnom sudjelovanju učenika.

U okviru rada u međunarodnim skupinama obje smo predstavile našu školu i obje Erasmus+ akreditacije, s ciljem uspostavljanja novih partnerstava i buduće suradnje. Interes kolega iz različitih zemalja bio je velik, a razmjena kontakata i ideja dodatno je potvrdila važnost međunarodnog umrežavanja.

Posebno nas je inspirirala filozofija koja prožima finski obrazovni sustav, a sažeta je u dvije jednostavne, ali snažne poruke koje smo često čule: „Never leave nobody behind“ i „Good enough“. Te rečenice odražavaju pristup u kojem su dobrobit učenika, povjerenje i ravnoteža važniji od perfekcionizma i natjecateljskog pritiska.

Boravak u Laponiji bio je poseban doživljaj i izvan stručnog dijela. Temperature su se spuštale i do –33 °C (do –25 °C još se nekako izdrži!), a snijegom prekriveni krajolik doista je izgledao kao prizor iz bajke. Tijekom večernjeg boravka u prirodi sudjelovale smo u organiziranom noćnom lovu na polarnu svjetlost te vožnji motornim saonicama, što je bilo nezaboravno iskustvo. A imale smo priliku naučiti i kako se gradi tradicionalni iglu – pokazalo se da Erasmus+ razvija i građevinske kompetencije u arktičkim uvjetima. Ovim putem još jednom zahvaljujemo i kolegama iz Osijeka na toploj, gotovo spasonosnoj okrijepi .

Sudjelovanjem na tečaju dodatno smo osnažile svoje profesionalne kompetencije te stekle vrijedna znanja i primjere dobre prakse koje planiramo primijeniti u nastavnom radu i podijeliti s kolegama kroz diseminacijske aktivnosti.

Ana Kadović i Ida Cvetković

# data[].attributes.body
Radionicu izrade ekološki prihvatljivih sapuna u školskom laboratoriju vodili su nastavnici Vedran Vulić i Domagoj Christian Kindl. Kroz praktičan rad sudionici su ponovili i proširili znanja o kemijskim procesima, održivom korištenju sirovina i smanjenju otpada, uz naglasak na primjenu ekološki odgovornih praksi u nastavi.

Osim stručnog dijela, radionica je bila i sjajna prilika za međupredmetnu suradnju i razmjenu iskustava. U laboratoriju su se tako našli nastavnici različitih predmeta – od kemije do jezika i informatike – što je dovelo do zanimljivih, ali i vrlo zabavnih situacija. Nastavnici kemije s osmijehom su promatrali kolege kako se snalaze s laboratorijskom opremom, uz pokoji komentar: „Ovo naši učenici znaju već u prvom razredu!“

No upravo je to i bila vrijednost radionice – izlazak iz zone komfora, učenje kroz praksu i podsjetnik da svi, bez obzira na iskustvo, stalno učimo. A kada se učenje spoji s timskim radom i dobrom atmosferom, rezultat su nova znanja, jača suradnja i – naravno – mirisni, ekološki sapuni kao konkretan proizvod zajedničkog rada.

# data[].attributes.body
Nastavnici Vulić, Kindl, Peter i Capar predstavili su Nastavničkom vijeću Prirodoslovne škole Vladimira Preloga aktivnosti, iskustva te nova stečena znanja sa sudjelovanja u aktivnosti praćenja rada te pratnji učenika na kratkoročnoj mobilnosti stručnog usavršavanja u Svitu, Slovačka.

Prezentacija je dostupna na poveznici.

# data[].attributes.body
U sklopu diseminacijskih aktivnosti praćenja rada Erasmus+ akreditacije u području strukovnog obrazovanja i osposobljavanja (2025-1-HR01-KA121-VET-000327991), nastavnik Vedran Vulić, mag. educ, chem., osmislio je novi nastavni materijal čiji je sadržaj primjenjiv u području organske i analitičke kemije, s naglaskom na reakciju saponifikacije, svojstva koloidnih sustava te primjenu stehiometrijskih izračuna u kemijskoj tehnologiji.

Tematika je vezana uz svakodnevno primjenjive kemijske proizvode – sapune, čime se učenicima omogućuje povezivanje teorijskih kemijskih znanja s praktičnom primjenom u kozmetičkoj i kemijskoj industriji, u skladu s konceptom učenja temeljenog na radu.

Nastavni materijal dostupan je na poveznici.

Kroz vježbu se obrađuju hladni postupak izrade sapuna, uloga baznih ulja i masti, izračun potrebne količine lužine pomoću saponifikacijskih (SAP) vrijednosti te utjecaj dodataka na svojstva konačnog proizvoda. Poseban naglasak stavljen je na razumijevanje utjecaja kemijskog sastava na fizikalna i uporabna svojstva sapuna.

Korištenjem nastavnog materijala mogu se provesti vrednovanje kao učenje, vrednovanje za učenje i vrednovanje naučenog, a sadržaj se lako prilagođava učenicima s teškoćama, kao i darovitim učenicima kroz proširene izračune, istraživačke zadatke i samostalno oblikovanje receptura.

Materijal omogućuje provođenje istraživačkog učenja kao suvremene metode poučavanja, strukturirane prema 5E modelu (Engagement (Uvođenje i Motivacija), Exploration (Istraživanje), Explanation (Objašnjavanje), Elaboration (Proširivanje i Primjena), Evaluation (Vrednovanje)), pri čemu učenici aktivno sudjeluju u planiranju pokusa, izvođenju eksperimenta i interpretaciji rezultata.

Ovaj nastavni materijal primjer je kako Erasmus+ aktivnosti doprinose modernizaciji strukovne nastave, potiču primjenu inovativnih metoda poučavanja te povezuju kemijsko obrazovanje s realnim industrijskim i svakodnevnim

šk. god. 2025./2026.

# data[].attributes.attachment_link.title
Novi nastavni materijal - IZRADA SAPUNA.docx

# data[].attributes.headline
Unaprjeđenje kompetencija nastavnika kroz laboratorijsku praksu i interdisciplinarne sadržaje

# data[].attributes.subject
Unaprjeđenje kompetencija nastavnika kroz laboratorijsku praksu i interdisciplinarne sadržaje

# data[].attributes.body
dr. sc. Irena Novaković, Univerzitet u Beogradu

8. siječnja 2026.

Predavačica je provela planiranje i pripremu radionice iz područja kvalitativne kemijske analize u školskom laboratoriju, s ciljem osposobljavanja nastavnika kemije i nenastavnog osoblja (kemijskih tehničara/laboranata) za samostalnu pripremu i izvođenje laboratorijskih vježbi, primjenu mjera zaštite na radu i kemijske sigurnosti te unaprjeđenje suradnje nastavnika i laboranata u provedbi laboratorijske nastave. U skladu s ishodima stručnog usavršavanja izradili su se nastavni i radni materijali, pripremile i označile kemikalije i uzorci, sintetizirao se natrijev formijat i glicin hidroklorid te organizirao laboratorijski prostor i oprema, s ciljem jačanja stručnih kompetencija sudionika i njihova daljnjeg profesionalnog napredovanja.

Vrijeme: 12.00 – 16.00 sati

Prostorija: školski laboratorij B-22

Sudionici: nastavnici kemije i kemijske tehnologije, nenastavno osoblje (kemijski laboranti)

Br. sudionika: do 10

9. siječnja 2026.

PREDAVANJE: „Doping u sportu – pogled kroz lupu jednog kemičara“

Predavačica je održala stručno predavanje „Doping u sportu – pogled kroz lupu jednog kemičara“, namijenjeno svim nastavnicima srednjih škola, s ciljem informiranja, prevencije i jačanja odgojno-obrazovne uloge škole u području zdravlja, sporta i etike. U predavanju se obradila kemijska struktura, svojstva i mehanizmi djelovanja dopinških tvari te se prikazala primjena kemijskih metoda u njihovoj detekciji, s naglaskom na razumijevanje rizika i posljedica dopinga u rekreativnom i školskom sportu. Posebna će se pažnja posvetiti interdisciplinarnom povezivanju kemije, biologije, biokemije te tjelesne i zdravstvene kulture, uz jasnu napomenu da se tema obrađuje u kontekstu odgoja, prevencije i osvješćivanja učenika, a ne rada s profesionalnim sportašima.

Vrijeme: 12.00 – 13.00 sati

Prostorija: III. kat (velika dvorana)

Sudionici: svi zainteresirani nastavnici

Br. sudionika: do 80

RADIONICA: Kvalitativna kemijska analiza

Radionica je namijenjena nastavnicima kemije u gimnazijama i strukovnim školama, s ciljem osuvremenjivanja laboratorijske nastave kemije te jačanja pedagoških i stručnih kompetencija nastavnika. Predavačica je demonstrirala suvremene analitičke postupke i metode rada u školskom laboratoriju, s naglaskom na sigurnost, jasno strukturirane eksperimentalne postupke i aktivno uključivanje učenika u proces učenja. Tijekom radionice sudionici su, uz stručno vodstvo, provodili praktični laboratorijski rad, interpretirali rezultate i raspravljali o mogućnostima razvoja novih laboratorijskih vježbi i prilagodbe postojećih eksperimenata različitim razinama znanja i uvjetima rada u školama. Poseban naglasak stavio se na povezivanje laboratorijskih aktivnosti s ishodima učenja srednjoškolskog kurikuluma kemije, kao i na razmjenu iskustava i primjera dobre prakse u cilju unaprjeđenja kvalitete nastave.

Vrijeme: 13.00 – 16.00 sati

Prostorija: školski laboratorij B-22

Sudionici: nastavnici kemije i kemijske tehnologije

Br. sudionika: do 20

# data[].attributes.headline
Predstavljanje škole i Erasmus+ akreditacije na tečaju LIFE 2026., siječanj 2026.

# data[].attributes.subject
Predstavljanje škole i Erasmus+ akreditacije na tečaju LIFE 2026., siječanj 2026.

# data[].attributes.body
U okviru rada u međunarodnim skupinama od 24. do 30. siječnja 2026. godine u Rovaniemiju, u finskoj Laponiji predstavljena je naša škola i obje Erasmus+ akreditacije, s ciljem uspostavljanja novih partnerstava i buduće suradnje. Interes kolega iz različitih zemalja bio je velik, a razmjena kontakata i ideja dodatno je potvrdila važnost međunarodnog umrežavanja.

Ana Kadović i Ida Cvetković

# data[].attributes.body
Učenici su prije odlaska na mobilnost u Slovačku prošli stručne pripremne aktivnosti usmjerene na jačanje stručnih znanja iz kemije te razvoj višejezičnih kompetencija. Pripreme su obuhvaćale ponavljanje laboratorijskih tehnika, rada s kemijskom opremom i sigurnosnih postupaka, kao i upoznavanje sa stručnom terminologijom na hrvatskom i engleskom jeziku. Poseban naglasak stavljen je na razumijevanje stručnih sadržaja i komunikaciju u međunarodnom okruženju, a dodatni materijali dostupni su na poveznici.

# data[].attributes.headline
Školski brend br. 1:  MACHOR – mala sapunska priča s velikim uspjehom

# data[].attributes.subject
Školski brend br. 1:  MACHOR – mala sapunska priča s velikim uspjehom

# data[].attributes.body
U sklopu Erasmus+ projekta (br. 2025-1-HR01-KA121-VET000327991) učenici 3.a i 3.k razreda, smjera kemijski tehničar, sudionici kratkoročne mobilnosti u Svit, Slovačka, jednu su radnu subotu odlučili provesti ondje gdje se najbolje osjećaju – u školskom laboratoriju. Povod je bio više nego primamljiv: izrada ekoloških, ručno rađenih sapuna koji spajaju znanje, kreativnost i dobar miris.

Pripreme za ovu aktivnost trajale su tjednima. Sirovine su se pažljivo nabavljale, mjerile i planirale, a posebna se pozornost posvetila odabiru mirisa, pri čemu je prof. Vulić s posebnom preciznošću (i popriličnim entuzijazmom) birao kombinacije eteričnih ulja koje su na kraju laboratorij pretvorile u prostor u kojem se kemija doslovno osjeti u zraku.

Tijekom same izrade učenici su samostalno prošli cijeli proces nastanka proizvoda – od kemijske pripreme sapunske smjese do osmišljavanja naziva, dizajna pakiranja i izrade naljepnica s potpunom deklaracijom. Tako je nastao sapun MACHOR, prirodni i veganski sapun za svakodnevnu njegu, izrađen od maslinovog, kokosovog i ricinusovog ulja, shea maslaca, vode i natrijeva hidroksida, uz dodatak limunske kiseline te eteričnih ulja poput naranče, eukaliptusa, ružmarina i ylang-ylanga, obogaćen mica prahom za boju. Ukratko – malo kemije, malo umjetnosti i puno strpljenja.

Rad se odvijao u školskom laboratoriju uz stručno mentorstvo profesora Vulića, a učenici su pokazali zavidnu razinu samostalnosti, preciznosti i timskog rada. Šlag na kraju ove sapunske priče bila je prodaja sapuna MACHOR na školskom božićnom sajmu, gdje su svi primjerci – bez iznimke – rasprodani! Dokaz da se dobar proizvod prepoznaje brzo, čak i bez agresivnog marketinga.

Zbog velikog interesa, nove ture sapuna već su u planu, a laboratorij će uskoro ponovno zamirisati. Jer kad se kemija, kreativnost i malo humora spoje, rezultat teško može izostati.

Datum aktivnosti: 6.12.2025.

# data[].attributes.body
U sklopu Erasmus+ akreditacija dodijeljenih našoj školi (Akreditacija u području odgoja i općeg obrazovanja: 2022-1-HR01-KA120-SCH-000110592 i Akreditacija u području strukovnog obrazovanja i osposobljavanja: 2022-1-HR01-KA120-VET-000110595), uz prateće alate mjerenja kvalitete provedbe projektnih aktivnosti (samoprocjene učenika prije te nakon provedenih mobilnosti, fokus grupe, ankete vezane zu pojedine mobilnosti i ostalo), na polovici smo provedbenog razdoblja proveli samovrednovanje rada Erasmus+ tima i svih sudionika uključenih u provedbu projektnih aktivnosti.

Proveli smo dva anketna upitnika (nastavnici i učenici), provedena s ciljem prikupljanja povratnih informacija o dosadašnjem radu i napretku u ostvarivanju projektnih ciljeva, kako bismo mogli objektivno procijeniti postignute rezultate i učinkovitije planirati nadolazeće aktivnosti.

Ciljevi Erasmus+ akreditacija naše škole usmjereni su na:

razvoj digitalnih kompetencija nastavnog osoblja i učenika za sigurnu i kritičku uporabu IKT-a u poučavanju i učenju,

jačanje jezično-komunikacijskih kompetencija učenika i nastavnika,

stručno usavršavanje nastavnika za rad s učenicima s teškoćama i poticanje njihove inkluzije,

unaprjeđenje kvalitete praktične i terenske nastave te razmjenu primjera dobre prakse,

jačanje svijesti o važnosti zaštite okoliša i održivosti te poticanje promjena u svakodnevnom radu škole.

Rezultati ankete poslužit će kao vrijedan doprinos vrednovanju dosadašnjeg rada te kao polazište za daljnje unaprjeđenje provedbe projektnih aktivnosti unutar Erasmus+ akreditacija.
Anketa je bila anonimna, a ispunila su je 23 nastavnika koja su sudjelovala u provedbi projektnih aktivnosti te 39 učenika uključenih u provedbu projektnih aktivnosti unutar akreditacije u području odgoja i općeg obrazovanja.

Rezultati evaluacije (nastavnici) dostupni su na poveznici: https://drive.google.com/file/d/12Y_z0DaF1csI0J2bJPRehkqdgoFPx1ez/view?usp=sharing

Rezultati evaluacije (učenici - SCH) dostupni su na poveznici: https://drive.google.com/file/d/12l6JLhAPRdlc0gbI6MLacfwANn4s1sBY/view?usp=sharing

# data[].attributes.attachment_link.title
Move'N'Learn - nastavnici - Google Forms.pdf

# data[].attributes.body
Digitalni plakat i program dostupni su na poveznici.

Osim na društvenim mrežama (Facebook, Instagram), poziv je objavljen i na web-stranici Škole s ciljem što većeg broja sudionika.

Također, program je održan i u sklopu Dana otvorenih vrata EU fondova.

# data[].attributes.attachment_link.title
Science school Vladimir prelog | Genially

# data[].attributes.attachment_link.description
With Genially templates, you can include visual resources to leave your audience in awe. You can also highlight a specific phrase or data that will be etched in your audience’s memory and even embed external content that surprises: videos, photos, audios... Whatever you want!

# data[].attributes.headline
Kemija "na akciji" – znanje bez PDV-a u Slovačkoj!

# data[].attributes.subject
Kemija "na akciji" – znanje bez PDV-a u Slovačkoj!

# data[].attributes.body
U razdoblju od 13. do 24. listopada 2025. učenici smjera kemijski tehničar sudjelovali su u kratkoročnoj mobilnosti u sklopu Erasmus+ projekta (br. 2025-1-HR01-KA121-VET000327991) u Stredná odborná škola polytechnická Jána Antonína Baťu, Svit, Slovačka. Mobilnost je okupila 16 učenika u pratnji nastavnika, a njezin je cilj bio povezati školsko znanje s praktičnim radom, industrijom i međunarodnim iskustvom i to u okruženju koje je bilo jednako poučno koliko i zanimljivo.

Put prema Slovačkoj započeo je pravom malom avanturom - zelenim putovanjem vlakom uz čak tri presjedanja. Iako je HŽ, u svom prepoznatljivom stilu, odlučio malo testirati strpljenje naših erasmusovaca (i nastavnika, pogotovo), nakon gotovo 12 sati putovanja ekipa je uspješno stigla na odredište. Umorni, ali zadovoljni, svi su se složili da je održivo putovanje moguće uz dobru ekipu i još bolji smisao za humor.

Poseban naglasak mobilnosti stavljen je na stručni i laboratorijski dio programa, tijekom kojeg su učenici radili u suvremeno opremljenim laboratorijima i primjenjivali znanja iz analitičke i organske kemije. Svaki učenik imao je vlastiti program rada i radno mjesto, a kroz niz praktičnih vježbi analizirane su poznate tvari poput aspirina i vitamina C, provedene različite analitičke metode te sinteze kemijskih spojeva. Učenici su pritom razvijali preciznost, samostalnost, odgovornost i sigurnost u radu, a važan dio programa bilo je i osposobljavanje za sigurnost i zdravlje na radu, čime je dodatno naglašena profesionalna dimenzija mobilnosti.

Više o laboratorijskom radu možete pročitati u učeničkom newsletteru.

Kako bi učenici dobili jasnu sliku o tome kako kemija „živi“ izvan školskih klupa, program je uključio i stručne posjete industrijskim postrojenjima i znanstvenim ustanovama. Tijekom mobilnosti upoznali su se s procesima pročišćavanja otpadnih voda, radom kemijske industrije te suvremenim laboratorijima analitičke kemije na visokoškolskoj razini. Upravo su ti susreti s realnim radnim okruženjem mnogima pomogli da jasnije sagledaju mogućnosti budućeg zapošljavanja.

Više o stručnim posjetima možete pročitati u učeničkom newsletteru.

Osim stručnog dijela, mobilnost je bila obogaćena i kulturnim i edukativnim aktivnostima. Učenici su razgledali grad Svit, upoznali se s idejama Baťine škole rada, posjetili špiljski muzej, ali i uživali u prirodnim ljepotama tijekom izleta u Visoke Tatre. Snijega je ponegdje bilo, ali su vješti džonovi uspješno savladali svaki uspon – i pokoji pad 😉. Kroz svakodnevnu komunikaciju i radionice dodatno su razvijali jezične i međukulturne kompetencije, što je ovom iskustvu dalo posebnu vrijednost.

Mobilnost je završila prezentacijama učeničkih radova, evaluacijom stečenih znanja te dodjelom potvrda o sudjelovanju. Iako je Slovačka možda poznata kao povoljna destinacija, znanje, iskustvo i uspomene koje su učenici stekli tijekom ove mobilnosti – nemaju cijenu. Ovaj je projekt još jednom potvrdio da je učenje najuspješnije onda kada se događa izvan učionice, u stvarnom i međunarodnom okruženju.

# data[].attributes.body
Učenici naše škole, Lana Duh i Matija Vreš, sudjelovali su kao predstavnici Hrvatske na 17. međunarodnom natjecanju iz kemije i laboratorijskih vještina – Grand Prix Chimique (GPCh), koje se ove godine održalo u austrijskom gradu Dornbirnu, od 21. do 26. rujna 2025.

Sudjelovanje učenika na natjecanju financirano je u sklopu Erasmus+ akreditacije u području strukovnog obrazovanja i osposobljavanja, br. projekta: 2025-1-HR01-KA121-VET-000327991.

Na prestižnom natjecanju sudjelovali su mladi kemičari iz 9 zemalja, a svaka država imala je po dvoje natjecatelja. Učenici su se natjecali u zahtjevnim praktičnim zadacima iz kemije, gdje su imali priliku pokazati svoje znanje, preciznost i laboratorijske vještine. Naši fantastični učenici suočili su se sa testovima iz organske i analitičke  kemije. A na uvodnoj konferenciji s ponosom su predstavili ne samo svoje znanstvene vještine nego i hrvatske običaje i kulturu, svoj grad i našu školu.

Hrvatsku su, uz naše natjecatelje, predstavljali i član međunarodnog žirija dr. sc. Nenad Judaš s Prirodoslovno-matematičkog fakulteta u Zagrebu, te profesorica kemije iz naše škole – Gordana Majstorović, koji su učenike pripremali i bodrili tijekom natjecanja.

Sudjelovanje na ovako visokoj razini natjecanja velik je uspjeh i čast za naše učenike, školu i cijelu Hrvatsku. Lana i Matija pokazali su ne samo iznimno znanje iz kemije, već i odgovornost, timski duh i spremnost na međunarodnu suradnju.

# data[].attributes.headline
MŽSV OBRAZOVNOG SEKTORA OSOBNE, USLUGE ZAŠTITE I DRUGE USLUGE 8.7.2025.

# data[].attributes.subject
MŽSV OBRAZOVNOG SEKTORA OSOBNE, USLUGE ZAŠTITE I DRUGE USLUGE 8.7.2025.

# data[].attributes.body
Ishodi skupa:

- Preuzeti odgovornost za organizaciju, implementaciju i evaluaciju procesa učenja i poučavanja

- poduprijeti razvoj kompetencija učenika i suradnika/drugih nastavnika

- odabrati (obrazovne) izvore i načine za aktivni razvoj (vlastitih) kompetencija.

- prikazati i potaknuti suradnju među školama kroz primjer dobre prakse

Izlaganja naših nastavnika sudionika Erasmus+ mobilnosti:

1. AGILNOST U NASTAVNOM PROCESU

Silvija Vučković, prof.

2. PRIMJERI DOBRE PRAKSE – provođenje modularne nastave u Sloveniji

Valentina Kukas, prof. kem., mentor i Petra Peran, dipl. ing. kem. teh.

3. IZVJEŠĆE S PROJEKTA ERASMUS + MALAGA

Gordana Majstorović, dipl. ing. kem, mentor i Ana Koletić, dipl. kateh., mentor

# data[].attributes.body
Naziv skupa:

Potrebe stručnoga i profesionalnoga razvoja učitelja i nastavnika kemije

Predavanje nastavnice G. Majstorović: Mobilnost u obrazovanju: korak dalje u profesionalnom razvoju

Prezentacija je dostupna na poveznici.

# data[].attributes.headline
23rd International Symposium and Summer School on Bioanalysis 6.7.-15.7.2025.

# data[].attributes.subject
23rd International Symposium and Summer School on Bioanalysis 6.7.-15.7.2025.

# data[].attributes.body
Nastavnici naše škole sudjelovali su na 23. međunarodnom simpoziju i ljetnoj školi bioanalize (23rd International Symposium and Summer School on Bioanalysis – 23ISSSB), održanom od 6. do 15. srpnja 2025. na Prirodoslovno-matematičkom fakultetu Sveučilišta u Zagrebu. U sklopu konferencije predstavljene su aktivnosti i rezultati Erasmus+ projekata mobilnosti koje Škola provodi u okviru Erasmus+ akreditacije za strukovno obrazovanje i osposobljavanje (VET), broj projekta: 2024-1-HR01-KA121-VET-000217440.

Predstavljeni su poster radovi koji prikazuju iskustva učenika i nastavnika stečena tijekom međunarodnih mobilnosti:

„Move and Learn – Student and Teachers Mobility in Vocational Education: Integrating Laboratory Practice, ICT and Intercultural Learning“ (autorice: Gordana Majstorović, Nina Mihoci, Ana Koletić, Indira Čakarun Peroš)

Poster 1

„Incoming Mobility of Students and Teachers – Student and Teachers Mobility in Vocational Education: Integrating Laboratory Practice, ICT and Intercultural Learning“ (autori: Sandro Vuk, Nina Mihoci, Zlatan Spahić, Domagoj Christian Kindl, Gordana Majstorović)

Poster 2

Radovi su prezentirani u okviru diseminacijske aktivnosti projekta, s ciljem razmjene primjera dobre prakse, promocije međunarodne suradnje u strukovnom obrazovanju te jačanja profesionalnih kompetencija učenika i nastavnika.

Poseban naglasak stavljen je na integraciju laboratorijske prakse, informacijsko-komunikacijske tehnologije (ICT) i interkulturalnog učenja, kao i na razvoj digitalnih vještina, komunikacijskih kompetencija i samostalnosti učenika tijekom međunarodnih mobilnosti.

Kroz suradnju s partnerskim školama i institucijama diljem Europe, Prirodoslovna škola Vladimira Preloga kontinuirano promiče kvalitetu, inovativnost i internacionalizaciju obrazovanja te aktivno doprinosi provedbi ciljeva Erasmus+ programa Europske unije.

Sudjelovanje nastavnika na ovakvom međunarodnom stručnom događanju potvrđuje predanost škole razvoju suvremenih obrazovnih pristupa, poticanju znanstvene i istraživačke izvrsnosti te jačanju europske dimenzije strukovnog obrazovanja.

Čestitamo nastavnicima koji su sudjelovali u pripremi i predstavljanju radova na ovom međunarodnom skupu kao i na cjelogodišnjem doprinosu realizaciji Erasmus projekata!

Nastavnici:

Gordana Majstorović, Nina Mihoci, Ana Koletić, Indira Čakarun Peroš, Sandro Vuk, Zlatan Spahić, Domagoj Christian Kindl

# data[].attributes.body
U sklopu Erasmus+ akreditacije (br. projekta: 2025-1-HR01-KA121-VET-000327991) nastavnica kemije Anja Pernar sudjelovala je u aktivnosti praćenja rada u Austriji, koja se održavala od 22. do 26. rujna 2025. godine. Aktivnosti su se provodile prema izvrsno organiziranom programu domaćina – djelatnika škole Höhere Technische Bundes- Lehr- und

Versuchsanstalt Dornbirn, jedne od vodećih austrijskih tehničkih škola, smještene u pokrajini Vorarlberg.

HTL Dornbirn je moderna austrijska tehnička škola koja obrazuje učenike u područjima kao što su kemijsko inženjerstvo, informacijska tehnologija, grafički i modni dizajn, ekonomsko inženjerstvo te tehnička fizika i okolišna znanost. Posebno se ističe po:

- izvrsnoj laboratorijskoj opremi i praktičnoj nastavi

- integraciji digitalnih tehnologija u laboratorijski rad

- naglasku na održivi razvoj i primjenu znanja u stvarnim projektima.

Tijekom boravka imala sam priliku aktivno sudjelovati i promatrati nastavu u učionicama i suvremeno opremljenim laboratorijima, čime je ostvarena izuzetno vrijedna razmjena iskustava i uvid u austrijsku pedagošku praksu. Poseban naglasak stavljen je na laboratorijske postupke te primjenu zdravstvenih i sigurnosnih standarda u svakodnevnom radu, što će zasigurno doprinijeti još kvalitetnijem izvođenju praktične nastave kemije u mojoj školi.

Jedan od najinspirativnijih aspekata mobilnosti bila je prilika za učenje i raspravu o inovativnim projektima koje su razvili sami učenici, kao što su edukacijsko postrojenje za zeleni vodik te fotobioreaktor za alge. Osim što su ti projekti ilustrirali primjenu znanja u stvarnom svijetu, predstavljali su i konkretne primjere zelene kemije i održive tehnologije – područja koja su od sve većeg značaja u obrazovanju i znanosti.

Posebna pažnja bila je posvećena i digitalnim alatima koji se koriste za prikupljanje i analizu laboratorijskih podataka, čime sam stekla dodatnu sigurnost u korištenje i pripremu digitalnih

laboratorijskih materijala i integraciju otvorenih obrazovnih resursa u svakodnevnu nastavu.

Stečeno znanje i vještine zasigurno će doprinijeti obogaćivanju nastave kemije, poticanju kritičkog mišljenja kod učenika i razvoju njihove svijesti o važnosti održivog razvoja.

Ova mobilnost pružila je i uvid u razlike između austrijskog i hrvatskog obrazovnog sustava. Austrijski sustav nudi široku mrežu tehničkih i strukovnih škola (tzv. HTL – Höhere Technische Lehranstalten) s naglaskom na praktičnu nastavu i ranu specijalizaciju učenika, dok hrvatski sustav ima opću osnovnu školu od 8 godina, nakon čega slijedi izbor srednjoškolskog usmjerenja. Praktična nastava u austrijskim školama je naglašena, s bogato opremljenim laboratorijima i industrijski relevantnim projektima. Digitalni alati i otvoreni obrazovni resursi integrirani su u gotovo sve segmente nastave, što pruža učenicima suvremeno i primjenjivo znanje. Austrija snažno potiče održivost i zelene tehnologije u obrazovanju, što je vidljivo kroz projekte poput zelenog vodika i korištenja algi kao biosirovine – teme koje su sve aktualnije i u europskim obrazovnim politikama.

Tijekom cijelog boravka, nastavnici i osoblje škole HTL Dornbirn pokazali su iznimnu gostoljubivost, stručnost i spremnost na suradnju. Njihova otvorenost za razmjenu znanja i iskustava, kao i želja da podijele primjere dobre prakse, uvelike su pridonijeli kvaliteti same mobilnosti. Ljubazno su odgovorili na sva pitanja, rado su objašnjavali metode i pristupe koje koriste u nastavi, a posebno su se istaknuli spremnošću da demonstriraju konkretne primjere rada s učenicima u laboratoriju i učionici. Ta pozitivna, kolegijalna atmosfera dodatno je obogatila iskustvo job shadowinga i stvorila temelj za buduću međunarodnu suradnju.

Ova mobilnost još jednom potvrđuje koliko je međunarodna suradnja i razmjena znanja ključna za osobni i profesionalni razvoj nastavnika, ali i za unapređenje obrazovnog procesa u cijelosti.

Anja Pernar

# data[].attributes.headline
PRIRUČNIK ZA NASTAVNIKE: Laboratory Practice in Chemistry

# data[].attributes.subject
PRIRUČNIK ZA NASTAVNIKE: Laboratory Practice in Chemistry

# data[].attributes.body
U sklopu Erasmus+ akreditacije u području strukovnog obrazovanja i osposobljavanja nastao je novi nastavni materijal Laboratory Practice in Chemistry, opsežna skripta od 64 stranice koja pažljivo vodi učenike i mentore kroz suvremene laboratorijske vježbe na engleskom jeziku.

Materijal je namijenjen učenicima smjera Kemijski tehničar, a nastao je suradnjom nastavnika i učenika Prirodoslovne škole Vladimira Preloga. Kroz jasne upute i modernu strukturu, skripta potiče razvoj digitalnih, jezičnih i strukovnih kompetencija, kao i međunarodnu suradnju u učenju kemije.

Vježbe pokrivaju širok raspon tema — od sigurnosti u laboratoriju, preko analitičkih tehnika poput kromatografije i SDS-PAGE-a, do eko-tema kao što su kompostiranje, pročišćavanje otpadnih voda i proizvodnja biodizela.

Ovaj priručnik spaja kemiju, održivost i inovativno poučavanje te predstavlja vrijedan rezultat Erasmus+ aktivnosti škole.

šk. god. 2024./2025.

# data[].attributes.headline
LABORATORIJSKA VJEŽBA: Adsorpcija bakrovih (II) iona na aktivnom ugljenu

# data[].attributes.subject
LABORATORIJSKA VJEŽBA: Adsorpcija bakrovih (II) iona na aktivnom ugljenu

# data[].attributes.body
U sklopu diseminacijskih aktivnosti Erasmus+ akreditacije u području strukovnog obrazovanja i osposobljavanja (br. projekta: 2024-1-HR01-KA121-VET-000217440 i 2025-1-HR01-KA121-VET-000327991), nastavnice Petra Peran, dipl. ing. kem. teh. i Valentina Kukas, prof. mentor kemije, izradile su novi nastavni materijal za laboratorijsku vježbu „Adsorpcija bakrovih(II) iona na aktivnom ugljenu”.

Sadržaj je primjenjiv u području analitičke i fizikalne kemije s naglaskom na primjenu instrumentalnih metoda i korištenje digitalne tehnologije u obradi eksperimentalnih podataka. Tematika je vezana uz onečišćenje okoliša teškim metalima stoga je kroz nastavni materijal obrađena najučinkovitija metoda za uklanjanje štetnih iona teških metala (metoda adsorpcije) čime se naglašava značajnost očuvanja okoliša.

Korištenjem nastavnog materijala mogu se provesti vrednovanja kao učenje, vrednovanje za učenje i vrednovanje naučenog te se može prilagoditi učenicima s teškoćama i darovitim učenicima.

Korištenjem ovog materijala omogućava se istraživačko učenje kao suvremene metode poučavanja koja se provodi po 5E modelu (Engagement, Exploration, Explanation, Elaboration, Evaluation).

Ovaj materijal primjer je kako Erasmus+ aktivnosti doprinose modernizaciji nastave, potiču inovativne metode poučavanja i povezuju strukovno obrazovanje s aktualnim izazovima zaštite okoliša.

šk. god. 2025./2026.

# data[].attributes.headline
Flex 'n' Mind: fleksibilno razmišljanje 

# data[].attributes.subject
Flex 'n' Mind: fleksibilno razmišljanje 

# data[].attributes.body
Radionica za učenike u sklopu Erasmus dana 2025.

Datum: 14.10.2025.

Vrijeme: 12:30 – 13:10

Voditeljica: Silvija Vučković, prof.

PLAN AKTIVNOSTI

Uvodni dio: 3 minute:  pozdrav, podjela u grupe i kratki opis planirane radionice.

Opis tečaja: 3 minute: ppt sa tečaja i link na članak na webu

Trokut: 5 minuta: Odaberi tri pojma koja te opisuju  (mjesto, boje, pjesme, životinje, biljke, hobiji….) i upiši na trokut. Zatim pronađi osobu s kojom imaš nešto od tih pojmova zajedničko.

Poveznica: 3 minute: nađi osobu s kojom nisi imao/la jedan zajednički pojam i u paru upali štopericu na mobitelu i pokušaj izmjeriti vrijeme koliko vam treba da razgovor dodjete do barem tri zajedničke stvari

Istina ili laž: 3 minute: Napiši na papir 2 istine i jednu laž i u grupi (ili paru) probajte otkriti koja je laž suradnika iz tima.

Primjer metode: 5 minuta : predstavljanje KANBAN BORD-a same radionice i primjena u učenju i rješavanju domaće zadaće (lektire, projektnog zadatka)

TO DO - DOING - DONE

Scrum metoda:15 minuta ukupno : u grupi na  osnovu ponuđenog materijala (LEGO KOCKICE) pokušaj sagraditi npr. Što stabilniju građevinu, a što višlju sa zanimljivim dodacima. Treba struktura biti i vizualno zanimljiva.

Nakon 7 minuta prezentiraj kakav je bio plan i  što je do sada učinjeno.

Član druge grupe treba dati tri komentara, dva pozitivna i jedan konstruktivne kritike.

Još 5 minuta popravka projektnog zadatka.

Evaluacija: 2 minute evaluacija.

# data[].attributes.headline
MOVE 'N' LEARN: "Rastemo kroz znanje, gradimo budućnost"

# data[].attributes.subject
MOVE 'N' LEARN: "Rastemo kroz znanje, gradimo budućnost"

# data[].attributes.body
Prošle smo godine, u sklopu Erasmus dana 2024., sijali znanje i brali prilike – otvarali nove horizonte, učili iz iskustva i gradili temelje međunarodne suradnje. Ti su nam temelji omogućili da ove godine učinimo korak dalje.

U drugoj godini provedbe Erasmus+ akreditacije nastavljamo naš put rasta i razvoja: 2025. „RASTEMO KROZ ZNANJE I GRADIMO BUDUĆNOST“. U okviru projekta MOVE ‘N’ LEARN, naša škola postaje prostor kretanja, učenja i povezivanja – mjesto gdje ideje oživljavaju, a iskustva se pretvaraju u prilike.

Erasmus+ dani održat će se 14. listopada 2025. od 10:00 do 15:00 sati u prostorima škole.

Tijekom događanja predstavit ćemo:

rezultate mobilnosti učenika i nastavnika u okviru SCH (opći odgoj i obrazovanje) i VET (strukovno obrazovanje i osposobljavanje)

međunarodnu suradnju i primjere dobre prakse

radionice, prezentacije projekata, aktivnosti na otvorenom i okrugli stol

planove za novu godinu mobilnosti 2024./2025.

Prijava sudjelovanja je obavezna.

Učenici i djelatnici škole: prijava na oglasnoj ploči u hodniku škole

Vanjski posjetitelji: prijava putem e-pošte erasmuspsvp@gmail.com

Pozivamo sve zainteresirane da nam se pridruže i budu dio Erasmus+ priče u kojoj znanje pokreće, iskustvo osnažuje, a budućnost raste zajedno s nama.

MOVE ‘N’ LEARN – zajedno rastemo i stvaramo budućnost!

# data[].attributes.body
U razdoblju od 2. do 7. lipnja 2025. nastavnica kemije i razrednica 2.m razreda kozmetičarki Silvija Vučković sudjelovala je na edukaciji Agile Mindset in Education održanoj u Ljubljani, u sklopu Erasmus+ akreditacije (broj projekta: 2024-1-HR01-KA121-VET-000217440). Tečaj je okupio šestero sudionika iz različitih obrazovnih ustanova, a svakodnevni jutarnji program bio je posvećen temama profesionalnog razvoja nastavnika u kontekstu suvremenih izazova te naglasku na suradnju, dobrobit i inovacije.

Tečaj je imao za cilj upoznati polaznike s osnovnim principima agilnog pristupa poučavanju te potaknuti njihovu praktičnu primjenu u nastavnom procesu. Kroz interaktivne radionice i razmjenu iskustava, sudionici su usvajali metode planiranja, praćenja i prilagodbe nastave, s posebnim fokusom na angažman učenika i fleksibilnost u radu. Po završetku edukacije, nastavnica Vučković ovladala je primjenom alata poput Kanbana i SCRUM-a u obrazovnom kontekstu, unaprijedila svoje timske i refleksivne vještine te razvila pristup usmjeren na učenika i kontinuirano poboljšanje nastave.

Edukaciju je vodila Maja Majstorović Hajduković, psihologinja s bogatim iskustvom u području ljudskih resursa. Poseban naglasak stavljen je na važnost pozitivnog i poticajnog okruženja za mentalno i fizičko zdravlje učenika i nastavnika. U poticajnoj atmosferi, nastavnica se upoznala s nizom konkretnih alata agilnog pristupa koje će, osim u redovnoj nastavi, posebno primjenjivati u radu s razredom u ulozi razrednice, s ciljem jačanja razredne zajednice.

Veselimo se provedbi novih znanja i vještina kolegama nastavnicima i učenicima Škole.

# data[].attributes.body
U sklopu Erasmus+ akreditacije (br. projekta: 2024-1-HR01-KA121-VET-000217440 i 2025-1-HR01-KA121-VET-000327991) nastavnice kemije Petra Peran i Valentina Kukas sudjelovale su u aktivnostima job shadowinga u Sloveniji od 2.6. do 5.6. 2025. Aktivnosti su se provodile prema programu naših domaćina, djelatnika Gimnazije in srednje šole za kemijo in farmacijo Ruše.

Tijekom boravka imale smo priliku sudjelovati i promatrati različite nastavne aktivnosti.

Gostovanjem na nastavi predmeta drugih razreda smjera kemijski tehničar poput Engleskog jezika, nastave laboratorijskih vježbi iz Analitičke kemije i Anorganske kemije te nastavi predmeta Tehnološke operacije imale smo priliku vidjeti primjenu međupredmetnih tema, digitalnih alata, instrumentalnih metoda te preporuka za učenike s teškoćama u razvoju.

Na provedenoj nastavi uočen je značajan interdisciplinarni pristup koji omogućuje učenicima povezivanje teoretskih znanja sa ekološkim problemima današnjice, stjecanje praktičnih laboratorijskih vještina, razvijanje znanstvenog pristupa objašnjavanju pojava te razvoj kritičkog mišljenja. Ovime smo zaključile da slovenski obrazovni program uspješno provodi osposobljavanje za zanimanje kemijskog tehničara kao i osposobljavanje za nastavak obrazovanja.

Razlike u  obrazovanju Republike Hrvatske i Republike Slovenije vidljive su u nekoliko segmenata. Iako se u obje države obvezno obrazovanje odnosi na osnovnu školu, ona u Hrvatskoj traje 8 godina, dok u Sloveniji traje 9 godina te je podijeljena na tri odgojno-obrazovna ciklusa. Nakon osnovne škole učenici pristupaju završnom testu znanja Nacionalna provjera znanja. Učenici po završetku osnovne škole mogu odabrati vrstu srednje škole ovisno o uspjehu. U Sloveniji postoje 3 vrste srednjoškolskog obrazovanja: Srednja stručna škola (u trajanju od 3 godine), Srednje tehničko i strukovno obrazovanje (u trajanju od 4 godine) i Opće srednje obrazovanje u gimnazijama (u trajanju od 4 godine). Nakon završetka srednjoškolskog obrazovanja učenici pristupaju državnoj maturi koja se razlikuje za strukovne i gimnazijske programe. U slovenskom strukovnom obrazovanju reforma je provedena unatrag desetak godina te je vrlo slična modularnoj nastavi koja će se od šk.god. 2025./2026. provoditi i u hrvatskom obrazovnom sustavu.

Obzirom da se susreću s izazovima prilikom ostvarivanja i provedbe praktične nastave i suradnje s poslodavcima, nastavnik Boštjan Denac odveo nas je u posjet Nacionalnom inštitutu za javno zdravje Maribor te nam je ukratko predstavio na koji način pokušavaju održati suradnju s poslodavcima. Posjet navedenom Institutu bio je koristan i u domeni stručnog usavršavanja nastavnika kemije.

Osim toga tijekom mobilnosti, svjedočile smo i prednostima modularne nastave koje omogućavaju bolju prilagodbu obrazovanja promjenama u industriji i tehnologiji te potiče samostalno učenje i odgovornost učenika.

Život škole zrači toplinom i velikom brigom za učenike jer se u sklopu škole domaćina nalazi  i učenički dom. Također, u okolici škole nalazi se Športski centar s mnogo sportskih sadržaja koje učenici imaju na raspolaganju za korištenje. Škola i učenički dom djeluju kao vrlo skladna, složna i lijepo organizirana zajednica.

Ovom međunarodnom suradnjom uspješno su se poticale razmjene iskustava, znanja i primjera dobrih obrazovnih praksi među školama. Mobilnost je prošla u opuštenoj i vrlo pozitivnoj atmosferi, a domaćini su pokazali svoje odlične organizacijske vještine kao i veliku gostoljubivost te su iskazali interes za daljnjom suradnjom dviju škola.

# data[].attributes.body
U sklopu diseminacijskih aktivnosti, nastavnice Gordana Majstorović i Nina Mihoci održale su predavanje na Županijskom stručnom vijeću za nastavnike kemije u strukovnim školama Grada Zagreba. Poseban je naglasak stavljen na ciljeve i rezultate kratkoročne mobilnosti učenika strukovnoga smjera s ciljem implementacije novih vještina u svakodnevni rad s učenicima u školama.

# data[].attributes.headline
EDUKACIJA I ANKETA ZA UČENICE KOZMETIČKOG SMJERA

# data[].attributes.subject
EDUKACIJA I ANKETA ZA UČENICE KOZMETIČKOG SMJERA

# data[].attributes.body
Sredinom lipnja 2025., učenice trećih razreda kozmetičkog smjera (3.m i 3.n), uz podršku nastavnog osoblja, provele su edukativnu radionicu i anketno istraživanje u okviru Erasmus+ projekta. Aktivnosti su osmišljene tijekom pripremnih faza za kratkoročnu mobilnost učenica te predstavljaju važan doprinos osnaživanju strukovnog obrazovanja u Školi.

Edukacija pod nazivom "Kako se zaposliti?" provedena je za sve razrede kozmetičkog usmjerenja, a cilj joj je bio osnažiti učenice za izlazak na tržište rada. Kroz izrađeni edukativni letak učenice su prenijele praktične savjete o pisanju životopisa, pripremi za razgovor za posao, izgradnji samopouzdanja i korištenju profesionalnih mreža poput LinkedIna. Edukacija je imala snažan motivacijski karakter i naglasila važnost ranog planiranja karijere te povezivanja teorijskih znanja sa stvarnim radnim kontekstom.

Paralelno s edukacijom, provedena je i anonimna anketa među učenicama kozmetičkog smjera s ciljem prikupljanja mišljenja o programu, praktičnoj nastavi, kvaliteti školskog praktikuma i njihovim profesionalnim planovima. Rezultati ankete poslužit će nastavnicama kao važan izvor podataka u pripremi modularne reforme nastavnog programa, koja s provedbom započinje od rujna 2025. godine. Rezultati ankete dostupni su na poveznici.

Ova projektna aktivnost pokazuje snagu učenica kao aktivnih sudionika obrazovnog procesa te ističe važnost Erasmus+ programa u poticanju suradnje, osobnog razvoja i kvalitete strukovnog obrazovanja.

# data[].attributes.headline
Otvoreni dani Škole u znaku Erasmus+ aktivnosti 23.5. i 24.5.2025.

# data[].attributes.subject
Otvoreni dani Škole u znaku Erasmus+ aktivnosti 23.5. i 24.5.2025.

# data[].attributes.body
Tijekom Otvorenih dana Škole, 23. i 24. svibnja 2025., učenici i nastavnici uključeni u Erasmus+ aktivnosti predstavili su rezultate ovogodišnjih projekata u području strukovnog obrazovanja. Osim informativne prezentacije o mogućnostima Erasmus+ akreditacije, posjetitelji su mogli razgledati edukativne letke, promotivne materijale i kreativne proizvode izrađene tijekom mobilnosti, među kojima se posebno isticao primjer vertikalnog vrta. Aktivnostima su obuhvaćeni učenici, roditelji i budući partneri, čime se nastavlja promicanje mobilnosti, međunarodne suradnje te kvalitete stručne prakse kroz Erasmus+ projekte.

# data[].attributes.headline
Portugalski nastavnici na mobilnosti praćenja rada u našoj školi 27.5.-29.5.2025.

# data[].attributes.subject
Portugalski nastavnici na mobilnosti praćenja rada u našoj školi 27.5.-29.5.2025.

# data[].attributes.body
U razdoblju od 27. do 29. svibnja 2025. naša je škola bila domaćin četvero nastavnika iz srednje škole Escola Profissional Raul Dória iz Porta u sklopu Erasmus+ aktivnosti praćenja rada (job shadowing).

Tijekom trodnevnog boravka naši su gosti upoznali različite aspekte rada škole kroz pažljivo osmišljen program koji je započeo predstavljanjem škole i hrvatskog obrazovnog sustava, zatim praćenjem nastave u strukovnim programima (kozmetičar i kemijski tehničar), sudjelovanjem u laboratorijskom radu te posebnoj radionici u našem školskom vrtu. Osim toga, željeli su steći uvid u osmišljavanje i provedbu školskih projekata te u praksu rada s darovitim učenicima i učenicima s teškoćama.

Posebno su ih se dojmili mir i ugodna atmosfera u školi, čistoća prostora, ali i zanimljiv kulturološki detalj koji su istaknuli – primijetili su kako su učenici (a i nastavnici!) tijekom nastave i odmora vrlo malo na mobitelima, što im je bilo iznenađenje u pozitivnom smislu.

Osim u učionicama, gosti su se upoznali i s radom stručnih službi te školskog menadžmenta, a poseban su interes pokazali i za naše Erasmus+ projekte. Svoje su dojmove saželi riječima: profesionalno, srdačno i vrlo inspirativno. Nama je bilo iznimno zadovoljstvo ugostiti kolege iz Porta – bili su topli, pristupačni i znatiželjni gosti, a cijeli je susret protekao u izuzetno pozitivnoj atmosferi. Vjerujemo da je ovo tek početak suradnje i veselimo se budućim zajedničkim projektima.

Hvala svim kolegama koji su sudjelovali u provedbi ove Erasmus+ mobilnosti!

# data[].attributes.body
Prije samog odlaska, učenici su sudjelovali u nizu zanimljivih aktivnosti i radionica koje su ih pripremile za nove izazove.

# data[].attributes.body
Mjesto gdje znanje postaje iskustvo...

Škola u kojoj znanje ima ritam, a kreativnost poseban prostor.

# data[].attributes.body
Dolazna mobilnost Slovačka

U sklopu dolazne mobilnosti učenika iz Slovačke od 20. do 31. siječnja 2025., naši učenici – sudionici kratkoročne mobilnosti u Malagi – podijelili su svoja dragocjena iskustva s projekta VET Malaga. Kroz zanimljive prezentacije i neformalne razgovore, prenijeli su dojmove o svom boravku u Španjolskoj, izazovima s kojima su se susreli te vještinama koje su stekli. Kako bi svojim slovačkim kolegama ostavili poseban trag, poklonili su im kreme i soli koje su sami izradili tijekom pripremnih aktivnosti mobilnosti u Malagi. Ova razmjena iskustava i pažljivih poklona dodatno je obogatila program mobilnosti, potaknuvši međukulturalni dijalog i inspirirala sve prisutne za buduće međunarodne avanture.

# data[].attributes.body
Nakon završetka svih aktivnosti, evaluacijsku anketu ispunili su i učenici iz Slovačke i naši učenici, a rezultati su pokazali visoku razinu zadovoljstva programom.

✅ 95% učenika poboljšalo je svoje laboratorijske vještine i analitičko razmišljanje.
✅ 90% sudionika istaknulo je kako su im stručni posjeti bile izuzetno korisni za razumijevanje ekoloških tehnologija.
✅ 85% učenika smatra da su kroz međunarodnu suradnju razvili komunikacijske i prezentacijske vještine.
✅ Svi sudionici izrazili su želju za daljnjim Erasmus+ projektima te preporučili program budućim generacijama.

# data[].attributes.headline
Kulturni dio: Povijest, priče i duh Zagreba

# data[].attributes.subject
Kulturni dio: Povijest, priče i duh Zagreba

# data[].attributes.body
Mobilnost nije bila samo rad i učenje – sudionici su imali priliku doživjeti Zagreb i okolicu kroz niz kulturnih i društvenih aktivnosti.

Foto_kulturni posjeti

Jeste li znali da su stare zagrebačke ulice nekada bile poprište pravih ljubavnih intriga? Tijekom povijesne šetnje gradom, sudionici su otkrili tajne Gornjeg grada i saznali tko je Štefica... Posjet Muzeju Nikole Tesle bio je poseban doživljaj – kroz interaktivne pokuse učenici su istražili kako su Teslini izumi promijenili svijet i kako se danas koriste u modernoj znanosti. Nakon znanstvenih izazova, bio je red na istraživanje hrvatske kulturne baštine.

Na izletu u Varaždin i Lepoglavu, sudionici su prošetali ulicama nekadašnje prijestolnice Hrvatske, uživajući u njezinoj bogatoj baroknoj arhitekturi i atmosferi. Poseban dio ovog dana bio je posjet Lepoglavi, gdje su imali priliku vidjeti tradicionalnu izradu čipke, jedne od najvažnijih kulturnih baština Hrvatske, koja je čak uvrštena na UNESCO-ov popis nematerijalne kulturne baštine. Lepoglavska čipka izrađuje se ručno, tehnikom koja se prenosi generacijama, a svaki uzorak priča vlastitu priču.

Foto_izrada čipke

Za one željne avanture, vikend je donio pravu avanturu: planinarenje na Medvednici i uspon na Sljeme. Iako smo znali da su Slovaci odlični planinari, nije nas iznenadilo da su brže svladali uspon – ipak dolaze iz Visokih Tatra! Uz dobru atmosferu i smijeh, svi su zajedno stigli do vrha, gdje ih je dočekao tradicionalni ručak u planinarskom domu, što drugo nego ukusni grah s kobasicom i domaći štrudl.

Naravno, nije sve bilo samo povijest i priroda – bilo je i prostora za zabavu! Bowling večer pokazala se kao pravi hit, a zajednička druženja učvrstila su nova međunarodna prijateljstva.

# data[].attributes.headline
Stručni dio: Od laboratorija do industrije

# data[].attributes.subject
Stručni dio: Od laboratorija do industrije

# data[].attributes.body
Tijekom mobilnosti učenici su kroz praktične aktivnosti razvijali laboratorijske vještine i stekli vrijedne uvide u primjenu biotehnologije u zaštiti okoliša.

Posebnu ulogu u provedbi stručnog dijela imali su naši nastavnici kemije, koji su tjednima prije mobilnosti pripremali stručnu skriptu za sudionike. Ova skripta služila je kao sveobuhvatan vodič, obuhvaćajući teorijske osnove, detaljne laboratorijske upute, zadatke za analizu podataka te smjernice za prezentaciju rezultata. Osim što je pomogla učenicima u usvajanju znanja, bogatstvo sadržaja, praktičnih vježbi i inovativnih metoda rada bit će vrijedno nastavno sredstvo i inspiracija kolegama nastavnicima za unapređenje vlastite prakse.

Osim rada u laboratoriju, učenici su posjetili neke od važnijih institucija koje se bave ekološkim biotehnologijama. Kroz profesionalne posjete Zagrebačkom centralnom uređaju za pročišćavanje otpadnih voda, TAPI-Plivi i BIOcentru, imali su priliku vidjeti kako znanstvena istraživanja pronalaze svoju primjenu u industriji te kako se okolišni problemi rješavaju modernim tehnologijama.

Stručni posjeti nisu bili korisni samo za gostujuće učenike, već su osmišljeni i s ciljem unapređenja nastave smjera kemijskog tehničara i praktične nastave u našoj školi. Kroz ove posjete naši su učenici upoznali realne radne procese u industriji, stekli uvid u suvremene analitičke metode te imali priliku postavljati pitanja stručnjacima iz područja biotehnologije i kemijske industrije.

S obzirom na brz razvoj zelene kemije i ekoloških tehnologija, važno je da se nastava stalno prilagođava novim spoznajama i zahtjevima tržišta rada. Ovi stručni posjeti pružili su našim nastavnicima i učenicima priliku da razmotre mogućnosti unapređenja laboratorijske i praktične nastave, kako bi obrazovni program kemijskog tehničara bio što relevantniji i konkurentniji.

U završnim evaluacijama, učenici su istaknuli da su im stručni posjeti i laboratorijski rad pomogli u razumijevanju praktične primjene ekoloških biotehnologija, a neki su izrazili interes za nastavak obrazovanja u tom području.

# data[].attributes.headline
BIOTEHNOLOŠKI PROCESI U ZAŠTITI OKOLIŠA 

# data[].attributes.subject
BIOTEHNOLOŠKI PROCESI U ZAŠTITI OKOLIŠA 

# data[].attributes.body
Od 20. do 31. siječnja 2025., naša škola bila je domaćin 12 učenika i 2 nastavnice iz Stredná odborná škola polytechnická Jana Antonína Baťu, Svit, Slovačka u sklopu Erasmus+ mobilnosti. Cilj ove Eramus+ avanture bio je proširiti znanja o biotehnološkim procesima u zaštiti okoliša, s posebnim naglaskom na kompostiranje, proizvodnju biogoriva i pročišćavanje otpadnih voda. Osim toga, naglasak je bio na unaprijeđenju vještina u laboratorijskoj analizi i ekološkom monitoringu.

Ova mobilnost bila je i prilika za naše učenike, članove Erasmus+ tima, da se okušaju u mentorskoj ulozi. Učenici smjera kemijski tehničari iz 3.a i 3.k razreda pomagali su gostima u izvođenju laboratorijskih vježbi i vođenju projektnih zadataka, čime su nastavili sa svojim ovogodišnjim aktivnostima u sklopu Erasmus+ akreditacije.

# data[].attributes.body
Mjesta stručne prakse:

"Ana aesthetic"

"Marian Jimenez Salon De Belleza"

"MarCobos Salon De Belleza"

"Centro Estetico Reme Bedoya"

# data[].attributes.body
Mjesto stručne prakse: "Cetecal"

https://www.cetecal.es/

# data[].attributes.attachment_link.description
Centro de Estudios, Tecnología y Calidad Agroalimentaria

# data[].attributes.body
Dane Erasmusa u PŠVP obilježili smo radionicama za učenike i djelatnike kojima smo predstavili dosadašnje aktivnosti i projekte Škole, a učenici su se sudjelovanjem u kvizu pobliže upoznali s projektnim rezultatima i utjecaju koji je dosadašnje sudjelovanje u aktivnostima programa Erasmus+ ostavilo na svakodnevan rad škole.

# data[].attributes.headline
Izrada CV-a i uvodni sastanak za stručnu praksu

# data[].attributes.subject
Izrada CV-a i uvodni sastanak za stručnu praksu

# data[].attributes.body
Prije odlaska svi učenici su samostalno izradili svoje životopise.

Dana 24.10. održao se i virtualni sastanak s voditeljima stručne prakse u Malagi s ciljem boljeg upoznavanja učenika, njihovih znanja i vještina i što boljeg pronalaska odgovarajućih kompanija za provedbu stručne prakse. Već sada su naši učenici pokazali da dobro znaju na čemu najviše žele raditi, da ne govorimo koliko odlično barataju engleskim jezikom. Bravo Erasmusovci!

# data[].attributes.body
Učenici odabrani putem školskog Natječaja:

KEMIJSKI TEHNIČAR:

Matias Dimitrov

Marta Duvnjak

Borna Huzak

Rebecca Karažija

Petra Košec Ivanković

Noa Ribarić Mirković

Stella Stojić

Lucija Sokolić

Lucija Švec

Paula Tojčić

KOZMETIČAR:

Lejla Julardžija

Tena Kolić

Patricija Miletić

Karla Novak

Bela Ostojić

Romi Paleček

Nastavnice u pratnji:

Gordana Majstorović

Ana Koletić

Nina Mihoci

Indira Čakarun-Peroš

# data[].attributes.body
Od 8. do 21. prosinca 2024. naša je školska Erasmus+ ekipa, koju je činilo deset učenika smjera kemijski tehničar i šest učenica smjera kozmetičar, sudjelovalo u jedinstvenom iskustvu kratkoročne mobilnosti u sklopu Erasmus+ VET Akreditacije u predivnom gradu Malagi, u Španjolskoj. Cilj ove mobilnosti bio je obogatiti njihovo stručno znanje, komunikacijske vještine i upoznati se s europskim kontekstom rada u strukovnim zanimanjima.

# data[].attributes.body
U sklopu radionice "Digitalna pismenost za sigurno korištenje IKT-a u struci", učenici su koristili platformu LinkedIn za gledanje edukativnih videa o pravilnom pisanju životopisa, pripremi za poslovne intervjue te ulasku u poslovni svijet s malo ili bez iskustva. Također su pratili intervjue s uspješnim poslovnim uzorima koji ih inspiriraju i pružaju praktične savjete. Kroz ove aktivnosti, učenici su izradili svoje digitalne profile za profesionalno povezivanje s potencijalnim poslodavcima. Naučili su sigurno dijeljenje podataka i zaštitu privatnosti. Radionica ih je osnažila za sigurnu i uspješnu profesionalnu budućnost pod suncem Malage, ali i u budućem poslovnom svijetu.

# data[].attributes.headline
Kozmetičar: višejezični rječnik - stručna terminologija

# data[].attributes.subject
Kozmetičar: višejezični rječnik - stručna terminologija

# data[].attributes.headline
Kemijski tehničar: Višejezični rječnik - stručna terminologija

# data[].attributes.subject
Kemijski tehničar: Višejezični rječnik - stručna terminologija

# data[].attributes.body
Kako bi učenici samouvjereno komunicirali za vrijeme boravka u Malagi, organiziran je kratki tečaj španjolskog jezika. Učili su osnovne fraze i stručnu terminologiju vezanu uz kemijsku i kozmetičku struku, što se posebno pokazalo korisnim prilikom sastavljanja višejezičnog stručnog rječnika. Taj ih je rječnik kasnije pratio u radu, bilo da se radilo o praćenju laboratorijskih procedura ili razgovoru o beauty tretmanima.

# data[].attributes.body
Ova godine posebna se pozornost pridala osmišljavanju dizajna pakiranja te naljepnica s imenom i sastavom. Naljepnice su izrađene na engleskom i španjolskom jeziku.

# data[].attributes.body
Radionice su obuhvaćale izradu krema i soli za kupanje, a tijekom njih su naši Erasmusovci usvajali ključna znanja o sigurnosti u laboratorijskom okruženju, eksperimentiranju te proizvodnji i kontroli kvalitete. Ovakav pristup učenju potaknuo je kreativnost, timski rad i samostalnost.

# data[].attributes.body
Kremica više za iduću godinu!

Grad Zagreb organizirao je 12.12.2024. u Maloj dvorani Koncertne dvorane Vatroslava Lisinskog inspirativni događaj pod nazivom „Umreži se, poveži se, pokreni se – smotra projekata u odgoju i obrazovanju“. Cilj Smotre bio je predstaviti projekte financirane iz fondova Europske unije i drugih izvora, s naglaskom na unapređenje obrazovanja kroz EU sredstava. Događaj je svečano otvorila zamjenica gradonačelnika Danijela Dolenec, naglasivši kako su EU fondovi strateški prioritet Grada Zagreba te ključ za razvoj odgojno-obrazovnog sustava.

Sudionici Smotre mogli su saznati više o mogućnostima financiranja te razmijeniti ideje i iskustva o projektima, dok su paneli ponudili priliku za dijalog među stručnjacima i predstavnicima obrazovnih institucija.

Na tako dinamičnoj i edukativnoj manifestaciji, svoj doprinos dali smo i MI -  Prirodoslovna škola Vladimira Preloga! Na našem štandu odisao je duh prošlogodišnjih mobilnosti, a naši učenici – sudionici 1. ciklusa Erasmus+ akreditacija u području općeg i strukovnog obrazovanja (SCH i VET) s ponosom su prezentirali rezultate i materijale svojih nezaboravnih iskustava.

Iako smo izazvali veliko zanimanje posjetitelja, moramo priznati – naši unikatni školski proizvodi, izrađeni u sklopu Erasmus+ projekata, bili su ove godine na strogoj dijeti. S obzirom na veliku potražnju za našim kremicama, odlučili smo biti škrti i sačuvati ih za posebne prilike. No, ne brinite – za iduću Smotru pripremamo se u velikom stilu kako bismo zadovoljili sve znatiželjne ruke (i lica)! 😊

Posebno hvala našim učenicima Tomislavu, Arwen, Matiji, Ivanu i Anji, koji su s nevjerojatnim entuzijazmom predstavljali naš zajednički Erasmus rad. I naravno, našem ravnatelju

Naravno, kao i uvijek, Prirodoslovna škola Vladimira Preloga ostavila je svoj pečat! Vidimo se na idućim mobilnostima i Smotrama, spremni na još više zajedničkih uspjeha! 💙

Organizacija i podrška Smotre:

Erasmus+ koordinatorice: Ana Kadović i Ida Cvetković

Ravnatelj: Zlatko Stić, dipl. ing.

Više o smotri na službenim stranicama Grada Zagreba

# data[].attributes.body
Instagram skupina Škole

# data[].attributes.body
Jadranka i Lea, 3.c

# data[].attributes.body
TICKET TO RIDE: ZAGREB

U ovoj uzbudljivoj radionici, sudionici su imali priliku osmisliti promotivnu verziju popularne društvene igre Ticket to Ride, inspiriranu gradom Zagrebom. Ticket to Ride osvojila je brojne nagrade, uključujući i prestižnu Spiel des Jahres 2004. godine, a poznata je po svojoj jednostavnosti i strategiji koju nudi.

Cilj igre bio je skupiti što više bodova povezivanjem znamenitosti u Zagrebu, koristeći ograničen broj „vlakića“ koji su bili na raspolaganju svakom igraču. Tijekom igre, sudionici su mogli vući nove karte, zauzimati rute između točaka ili preuzimati nove zadatke spajanja odredišta.

Tijekom radionice, sudionici su razvijali ploču koja je umjesto tradicionalnih gradova sadržavala poznate zagrebačke znamenitosti, poput katedrale, zgrade HNK, Muzeja suvremene umjetnosti i parka Maksimir. Uz odabir znamenitosti, sudionici su definirali potrebne karte za spajanje i pravila igre, razmatrajući različite tipove ruta i zadatke.

Materijal i upute za rad dostupne su na poveznici.

Poveznica na članak objavljen u Gejmeraj-u.

nastavnik: Mario Perić, prof.

# data[].attributes.body
Na radionici Erasmus - Što da ne, učenici koji su sudjelovali u programu prošle godine imali su priliku podijeliti svoja iskustva i savjete s novim zainteresiranim učenicima. Ova interaktivna sesija omogućila je starim Erasmusovcima da predaju baklju novim sudionicima, ističući prednosti sudjelovanja u Erasmus programu, kao što su osobni razvoj, kulturna raznolikost i mogućnosti za stjecanje novih prijateljstava.

Kroz razgovor, učenici su saznali kako se najbolje pripremiti za odlazak, što očekivati tijekom razmjene i kako maksimalno iskoristiti svoje iskustvo. Radionica je stvorila poticajnu atmosferu u kojoj su se proširila znanja i inspiracija, potičući mlade na hrabro istraživanje novih mogućnosti koje im Erasmus nudi.

Sretno našim novim Erasmusovcima!

# data[].attributes.body
Životopis je kratak i precizno napisan tekst kojim se opisuju osobna dostignuća na obrazovnom planu, prethodno radno iskustvo, specifična znanja, vještine i osobine koje su važne prilikom prijave za projekte tijekom obrazovanja, specifično radno mjesto ili posao.

Stoga je vrlo važno ZNATI napisati dobar životopis i popratno motivacijsko pismo, od kojih je najčešći i najrasprostranjeniji Europass format oba dokumenta.

Kako bi vam skratili muke po Europass-u, pogledajte prezentaciju s predavanja i radionice, te uz predloške izradite svoj Europass profil, životopis i motivacijsko pismo.

Predložak 1

Predložak 2

nastavnica: Dijana Štruklec, prof.

# data[].attributes.attachment_link.description
OTVORENI DANI EU PROJEKATA/ ERASMUS DAYS 15. listopada 2024. Prirodoslovna Škola Vladimira Preloga 10:00 – 15:00 sati MOVE ‘N’ LEARN: “Sijemo znanje, beremo prilike: Prva godina mobilnosti”

# data[].attributes.body
Učenje stranih jezika otvara vrata novim kulturama i prijateljstvima, a povodom toga organizirali smo radionicu talijanskog jezika pod nazivom "Come ti chiami?". Radionica je održana u školskoj knjižnici i privukla je brojne učenike. Uz prof. Marinić, radionicu su vodili učenici 3.G razreda, Klara Jagić i Borna Boras.

Klara je pripremila slikovne materijale koji su olakšali razumijevanje osnovnih fraza potrebnih za komunikaciju na talijanskom jeziku. Učenici su naučili kako se predstaviti, postavljati pitanja o imenu, porijeklu i godinama, te su savladali osnovne pozdrave. Atmosfera je bila vesela i dinamična, savršeno dočaravajući melodičnost i vokalnost talijanskog jezika.

Nadamo se da smo ovom radionicom potaknuli interes za učenje talijanskog, kao i drugih stranih jezika, te motivirali učenike da istraže nove zemlje, običaje i kulture.

nastavnica: Irena Marinić, prof.

# data[].attributes.headline
BUILD 'n' LEARN - "Školski vrt: zasadimo znanje"

# data[].attributes.subject
BUILD 'n' LEARN - "Školski vrt: zasadimo znanje"

# data[].attributes.body
„Daj čovjeku kruh i nahranit ćeš ga za jedan dan. Nauči ga ispeći kruh, nahranit ćeš ga za cijeli život!“

Ova mudrost istočnjačkog mislioca Lao Cea posebno je relevantna u današnjem svijetu, gdje se mnogi mladi suočavaju s osjećajem bespomoćnosti i apatije. Zasijali smo vrt s idejom da posadimo sjeme nezavisnosti i postignemo unutarnji sklad, a istovremeno se povežemo s prirodom vraćajući se autentičnim vrijednostima.

Naša tradicija pomalo je zapostavljena, dok u potrazi za materijalnim vrijednostima često zanemarujemo da hrana koju konzumiramo često ima okus plastike i kemikalija. Nedostaje joj ljubavi. Kada tradicionalne poljoprivrede u malim obiteljskim vrtovima nestane, suočit ćemo se s posljedicama – glađu za istinskim vrijednostima, hranom s pravim okusom, te potrebom za harmoničnim odnosima i solidarnošću. Zato smo posadili vrt, vjerujući da je to samo početak našeg putovanja!

Učenici 4.E pokazali su nevjerojatnu kombinaciju spretnih ruku i dobre volje, otvarajući vrata važnim temama poput prisutnosti hormonskih disruptora u hrani, povezanosti između hrane, spolnosti i plodnosti, te neofobije prema hrani. Njihov trud u našem malom školskom vrtu predstavlja prvi korak prema osvješćivanju i zdravijoj budućnosti.

Video je dostupan na poveznici.

A ako se sami želite okušati u izradi podignutih gredica, istražite materijale za izradu.

Uživajte!

nastavnice: Mirela Zenko Ivić i Zrinka Gregurić Ferenček

# data[].attributes.body
Na radionici Build 'n' Learn učenici sudionici predstojeće mobilnosti u Italiju, okupili su se kako bi isplanirali izradu eko otiska škole. Ova aktivnost potaknula je kreativnost i timski rad dok su učenici razmjenjivali ideje o tome kako najbolje predstaviti svoju školu kroz održive i ekološke prakse.

Izrada eko otiska ima brojne prednosti, uključujući promicanje svijesti o zaštiti okoliša i jačanje zajedništva unutar škole.

Ova radionica ne samo da je inspirirala učenike na akciju, već je i stvorila platformu za razvoj inovativnih rješenja koja će imati pozitivan utjecaj na školsku zajednicu. Uključujući eko otisak u svoje aktivnosti, učenici postaju aktivni sudionici u očuvanju okoliša.

nastavnica: Ivana Škember, prof.

# data[].attributes.body
Radionica Play 'n' Learn omogućila je učenicima da se bolje upoznaju kroz zabavne igre i aktivnosti. Kroz kreativne "icebreaker" aktivnosti, stvorena je opuštena atmosfera za druženje.

Prva aktivnost bila je Name Associations, gdje su učenici predstavljali svoja imena uz riječi koje počinju istim slovom, čime su se povezali i zapamtili jedni druge.

U Getting to Know Each Other BINGO igri, popunjavali su listu osobnih činjenica, što je potaknulo dodatno druženje.

Aktivnost Two Truths and One Lie omogućila je učenicima da iznesu istinite i neistinite izjave o sebi, razvijajući komunikacijske vještine.

Na kraju, u Keywords Pictionary / Taboo, timovi su objašnjavali ključne Erasmus+ pojmove crtežima i opisima. Ova radionica uspješno je stvorila čvrste temelje za suradnju i prijateljstvo unutar projekta Erasmus+.

Materijali radionice dostupni su na poveznici.

nastavnica: Valentina Vrabac, prof.

# data[].attributes.body
U goste nam je stigao profesor Mattia Granata iz Privatne sportske i jezične gimnazije Franjo Bučar, zajedno s dva razreda učenika i kolegicom Marijom Tolić, profesoricom njemačkog jezika.

Predavanje je bilo izuzetno zanimljivo i interaktivno, posebno jer profesor Granata dolazi iz Kalabrije, najjužnije regije Italije. Učenici su kroz ovo iskustvo otkrili prirodne ljepote juga Italije, bogatu gastronomsku tradiciju i lokalne običaje, kao i intrigantne aspekte povijesti vezane uz mafiju u tom području. S velikim zanimanjem pratili su predavanje, aktivno postavljali pitanja i pokazali zavidno znanje i interes za ovaj jedinstveni dio Italije.

Nakon ovako pozitivnog iskustva, sigurni smo da će se ovakvi susreti i predavanja nastaviti i u budućnosti.

# data[].attributes.headline
"Rast kroz izazove: Što nas mobilnost uči o svijetu i nama samima?"

# data[].attributes.subject
"Rast kroz izazove: Što nas mobilnost uči o svijetu i nama samima?"

# data[].attributes.body
Održana je diskusija o izazovima s kojima se učenici suočavaju tijekom mobilnosti, kao i o tome kako takva iskustva doprinose njihovom osobnom i akademskom razvoju. Učenici su podijelili svoja iskustva s grupne mobilnosti u Španjolskoj, ističući kako su se suočavali s različitim kulturama, jezičnim barijerama i prilagodbom na nove metode učenja. Ovi izazovi, iako zahtjevni, potaknuli su ih na razvijanje samopouzdanja, prilagodljivosti i bolje međukulturalne komunikacije. Diskusija je pokazala koliko su im ovakva iskustva pomogla u stjecanju novih perspektiva, razvoju timskog duha i izgradnji vlastitih potencijala u globalnom okruženju.

Prezentacija je dostupna na poveznici.

nastavnik: Gordan Pihač, prof.

# data[].attributes.headline
"Od sjemena do ploda: perspektive za budućnost"

# data[].attributes.subject
"Od sjemena do ploda: perspektive za budućnost"

# data[].attributes.body
Učenici smjera kemijski tehničar i kozmetičar prvo su u kratkom predavanju prenijeli svoja iskustva sa stručne prakse u Bragi, Portugal provedenoj u sklopu Erasmus+ akreditacije u travnju/svibnju 2024. godine.

Fokus predavanja bio je na prilike koje strukovno obrazovanje u okviru mobilnosti pruža učenicima za razvoj specifičnih vještina.

Prezentacija učenika smjera kemijski tehničari dostupna je na poveznici.

Prezentacija učenika smjera kemijski tehničari dostupna je na poveznici.

nastavnice: Gordana Majstorović, Valentina Kukas, Ana Koletić

Posebno hvala Lauri, Matiji i Martinu što su prilagodili svoje fakultetske obveze kako bi došli podijeliti svoje iskustvo s mlađim kolegama!

# data[].attributes.headline
"Mobilnost kao vrt znanja: sadimo danas, beremo sutra"

# data[].attributes.subject
"Mobilnost kao vrt znanja: sadimo danas, beremo sutra"

# data[].attributes.body
Učenice Ana Banovec (4.B), Tesa Novak (4.D) i Anja Štark (4.S) predstavile su prošlogodišnju grupnu mobilnost učenika na Island, provedenu u ožujku 2024., te sve detalje i korake jedne mobilnosti, od same prijave, pripremnih aktivnosti i učeničkih obveza, provedbe aktivnosti i rada na rezultatima i širenju projektnih rezultata, uz savjete učenicima koji se namjeravaju uključiti u provedbu nadolazećih aktivnosti.

Kako je sve izgledalo, možete provjeriti u osvrtu učenika i newsletteru.

nastavnica: Ida Cvetković, prof.

# data[].attributes.body
Radionica Create 'n' Learn poslužila je za izradu jedinstvene OSB ploče mobilnosti, koja će pratiti svaki novi korak našeg Erasmus putovanja!

Ova ploča zamišljena je kao živuće umjetničko djelo koje će se postupno nadopunjavati kako budu nastajale nove mobilnosti i iskustva učenika.

Učenici su kroz ovu kreativnu radionicu oslikali početne simbole projekta Move 'n' Learn. Svaki simbol nosi svoju priču i predstavlja važan dio naših zajedničkih ciljeva: istraživanja, učenja i povezivanja s vršnjacima diljem Europe.

Ploča sada krasi prostor škole kao trajni podsjetnik na avanture i uspomene koje tek dolaze.

Svaka nova generacija Erasmus sudionika moći će dodavati svoj dio priče, oslikati nova iskustva i simbolima predstaviti vlastite uspomene. Create 'n' Learn ploča tako postaje ne samo projekt, već i putovanje kroz vrijeme, dokumentirajući naš rast i međunarodna prijateljstva!

nastavnica: Ana Kadović, prof.

Posebno hvala Tesi, Tonki i Albi, 4.d

# data[].attributes.body
U sklopu Županijskog stručnog vijeća 5. rujna 2024. održano je predavanje s ciljem informiranja i osnaživanja nastavnika za provedbu aktivnosti unutar Erasmus+ akreditacije. Predstavljeni su ključni koraci za uspješnu prijavu i provedbu mobilnosti, savjeti za pripremu terena u školi te razmijenjena iskustva i odgovori na konkretna pitanja iz prakse. Diseminacijska aktivnost nastavak je kontinuirane podrške nastavnicima u međunarodnim projektima.

Prezentacija "Erasmus+ akreditacija: Tips 'n' tricks" dostupna je na poveznici.

Prezentacija "Izazovi i savjeti nastavnika u pratnji učenika

tijekom mobilnosti" dostupna je na poveznici.

# data[].attributes.body
Dana 30. kolovoza 2024. održan je sastanak Erasmus+ tima Škole. Na njemu su, osim Erasmus koordinatorica Ane Kadović i Ide Cvetković te svih sudionika pojedinih mobilnosti u sklopu Erasmus+ akreditacije u području općeg odgoja i obrazovanja (SCH) i strukovnog obrazovanja i osposobljavanja (VET), sudjelovali i nastavnici zainteresirani za buduće uključivanje u Erasmus+ aktivnosti i mobilnosti. Na sastanku su se izmijenili praktični savjeti i iskustva sudionika te je provedeno (samo)vrednovanje provedenih mobilnosti. Razgovaralo se o načinima provedbe školskih Natječaja, pripremnih i provedbenih te na koncu diseminacijskih aktivnosti.

U novu školsku godinu ulazimo bolji, jači, inspirativniji, iskusniji i motiviraniji!

Erasmus+ tim 2023./2027.

# data[].attributes.body
Digitalni plakat i program dostupni su na poveznici.

Osim na društvenim mrežama (Facebook, Instagram), poziv je objavljen i na web-stranici Škole s ciljem što većeg broja sudionika.

Također, program je održan i u sklopu Dana otvorenih vrata EU fondova.

# data[].attributes.headline
MOVE 'N' LEARN: "Sijemo znanje, beremo prilike: Prva godina mobilnosti"

# data[].attributes.subject
MOVE 'N' LEARN: "Sijemo znanje, beremo prilike: Prva godina mobilnosti"

# data[].attributes.body
OTVORENI DANI EU PROJEKATA/ ERASMUS DAYS

15. listopada 2024.

Prirodoslovna Škola Vladimira Preloga

10:00 – 15:00 sati

Opis:

Ove godine s ponosom predstavljamo prvi ciklus našeg projekta Move 'n' learn pod nazivom "Sijemo znanje, beremo prilike: Prva godina mobilnosti". Cilj nam je široj javnosti predstaviti kako međunarodne mobilnosti unapređuju obrazovne vještine učenika i nastavnika te stvaraju nove prilike za profesionalni razvoj. Kroz raznovrsne aktivnosti, učenici i nastavnici podijelit će svoja iskustva, izazove i postignuća stečena tijekom mobilnosti u inozemstvu. Ovi Otvoreni dani označavaju početak našeg petogodišnjeg puta, gdje ćemo svake godine nastaviti rasti, razvijati se i doprinositi razvoju lokalne zajednice. Dugoročni cilj projekta je stvaranje samoodrživog obrazovnog ekosustava koji će našim učenicima omogućiti uspješan profesionalni razvoj. Pozivamo vas da nam se pridružite i saznate više o tome kako mobilnosti oblikuju budućnost!

# data[].attributes.body
U utorak 28. svibnja u 20.00 sati na radiju Yammat FM u Ulici Franje Račkoga 10 snimala se i uživo emitirala posebna emisija u sklopu 7. dana medijske pismenosti, koje organiziraju Agencija za elektroničke medije i Ured UNICEF-a za Hrvatsku.

Uz pažljivo oko, odnosno uho onoga tko dobro zna što su demokracija i civilno društvo, profesora Berta Šalaja i asistenciju znalca razgovora s mladima i njihovog obrazovanja, Borisa Jokića – bili su tu i srednjoškolci, dakle oni koje zapravo morate čuti. Što rade, što misle, kako prate svijet oko sebe, kako ga razumiju, što očekuju od društva, kamo smjeraju? Konkretnije, kako mladi doživljavaju EU, politiku i izbore, što misle o mogućnosti spuštanja dobne granice za izlazak na izbore na 16 godina, te o medijima i društvenim mrežama, odnosno kako se, koliko i gdje informiraju.
Naša Tesa Novak (3.d) imala je mnogo toga važnoga i zanimljivoga za reći budući da je bila sudionica ovogodišnje Erasmus+ mobilnosti u Portugalu. Mihaela je pokazala da itekako promišlja o svojoj te, općenito ulozi i utjecaju mladih na formiranje građanskog društva, kako u lokalnim tako i u europskim okvirima.

Bravo!

# data[].attributes.attachment_link.readable_text
Klinci su dobro, uvjereni smo.

Ali hajdemo to i čuti... i prava je prilika pred europske izbore. Na 102.5 su stigli - oni koji dolaze.

Uz pažljivo oko, odnosno uho onoga tko dobro zna što su demokracija i civilno društvo, profesora Berta Šalaja i asistenciju znalca razgovora s mladima i njihovog obrazovanja, Borisa Jokića - bit će tu i srednjoškolci, dakle oni koje zapravo morate čuti. Što rade, što misle, kako prate svijet oko sebe, kako ga razumiju, što očekuju od društva, kamo smjeraju?

Yammat uz projekt medijske pismenosti Agencije za elektroničke medije i UNICEF-a.

# data[].attributes.attachment_link.description
Klinci su dobro, uvjereni smo. Ali hajdemo to i čuti... i prava je prilika pred europske izbore. Na 102.5 su stigli - oni koji dolaze. Uz pažljivo oko, odnosno uho onoga tko dobro zna što su demokracija i civilno društvo, profesora Berta Šalaja i asistenciju znalca razgovora s mladima i njihovog obrazovanja, Borisa Jokića - bit će tu i srednjoškolci, dakle oni koje zapravo morate čuti.

# data[].attributes.body
A2 Analises Quimicas

Labminho